మంత్రాలకు మంత్రి పదవి? | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
మంత్రాలకు మంత్రి పదవి?
వరంగల్, జూలై 17: మంత్రాలకు చింతకాయలు రాలుతాయో...లేదో తెలియదు కానీ, మంత్రాలకు మంత్రిపదవి వస్తుందని నమ్మి అధికార పార్టీకి చెందిన ఎమ్మెల్యే కుటుంబ సభ్యులు పూజల పేరిట మాయగాళ్లకు 57 లక్షల భారీమొత్తం డబ్బు ముట్టచెప్పిన సంఘటనలో నిందితుల నుంచి ఆ మొత్తాన్ని పోలీసులు రికవరీ చేస్తున్నారు. ఏడాదికాలంగా మంత్రగాళ్లకు డబ్బులు ముట్టచెబుతూ వస్తున్న ఆ ఎమ్మెల్యే కుటుంబం ఇటీవల కాలంలో వారి చెప్పింది అంతా మోసమని గమనించి పోలీసులకు ఫిర్యాదు చేసారు. నాలుగురోజుల కిందట పోలీసులకు ఫిర్యాదు చేయగా మాయగాళ్లను పోలీసులు అదుపులోకి తీసుకుని వారినుంచి కొంతమొత్తం రికవరీ చేసినట్లు సమాచారం.
పోలీసుల సమాచారం ప్రకారం వరంగల్ రూరల్ జిల్లా పరిధిలోని పరకాల ఎమ్మెల్యే చల్లా ధర్మారెడ్డి కుటుంబ సభ్యులు వ్యక్తిగత సమస్యలు ఎదుర్కొన్న సందర్భంలో వరంగల్ నగరానికి చెందిన కోయదొరల పేరిట లక్ష్మణరాజు, వంశీరాజు అనే ఇద్దరు వ్యక్తులు తాము పూజలు చేస్తే సమస్యలు తొలగిపోతాయని నమ్మించారు. దాంతో ఎమ్మెల్యే కుటుంబ సభ్యులు డబ్బులు ముట్టచెప్పారు. పూజల సంగతేమిటోగానీ కొన్ని రోజుల తరువాత ఎమ్మెల్యే కుటుంబ సభ్యుల సమస్య తొలగిపోవటంతో కోయదొరలపై గురి కుదరటం, కోయదొరలు తరచుగా ఎమ్మెల్యే ఇంటికి వస్తూ వెళ్లటం మొదలయింది. ఎమ్మెల్యే ధర్మారెడ్డికి మంత్రియోగం ఉందని, అందుకు అవసరమైన పూజలు జరిపితే మంత్రి కావటం ఖాయమని నమ్మబలకటంతో మంత్రి అవుతారనే ఆశతో ఎమ్మెల్యే కుటుంబ సభ్యులు ఒకరికి తెలియకుండా ఒకరు ఆ కోయదొరలకు భారీ మొత్తంలో డబ్బులు అప్పచెబుతూ వచ్చారు. దానికి తగినట్లు కోయదొరలు వివిధ పుణ్యక్షేత్రాల నుంచి ల్యాండ్ ఫోన్ల ద్వారా ఫోన్లు చేస్తూ అవసరమైన పూజలు జరిపించినట్లు, అన్నదానం చేసినట్లు, ఇతర కార్యక్రమాలు నిర్వహించినట్లు నమ్మబలుకుతూ వచ్చారు.
ఏడాది కాలంగా ఈ వ్యవహారం కొనసాగుతుండగా, భారీ మొత్తంలో డబ్బు ఖర్చు అవుతున్నా ఫలితం లేకపోవటంతో ఎమ్మెల్యే కుటుంబ సభ్యులలో అనుమానం మొదలయింది. ఇటీవల కోయదొరల ప్రస్తావన వచ్చిన సందర్భంలో మంత్రిపదవి కోసం ఒకరికి తెలియకుండా ఒకరు సుమారు 57 లక్షల రూపాయలు కోయదొరలకు సమర్పించుకున్నట్లు తేలింది. దాంతో ఎమ్మెల్యే కుటుంబ సభ్యులు గుండెలు బాదుకోవాల్సి వచ్చింది. జరిగిన మోసంపై ఏమి చేయాలనే జరిగిన తర్జనభర్జన అనంతరం నాలుగు రోజుల కిందట ఎమ్మెల్యే సమీప బంధువు పేరిట వరంగల్ నగరంలోని సుబేదారి పోలీసులకు జరిగిన మోసంపై ఫిర్యాదు చేసారు. ఫిర్యాదు విషయం బయటపడకుండా అటు ఎమ్మెల్యే, ఇటు పోలీసులు జాగ్రత్తలు తీసుకున్నా ఆ నోట.. ఈనోట పడి విషయం లీక్ అయింది. మాయగాళ్లకు ధర్మారెడ్డి కూడా డబ్బు ఇచ్చినట్లు ప్రచారం జరుగుతోంది.
ఎమ్మెల్యే సమీప బంధువు ఫిర్యాదు మేరకు కేసు విచారణ జరుపుతున్నట్లు సుబేదారి పోలీసులు విలేఖరులకు తెలిపారు. కాగా ఎమ్మెల్యే కుటుంబ సభ్యులను మంత్రాల పేరిట మోసం చేసిన ఇద్దరు వ్యక్తులను పోలీసులు అదుపులోకి తీసుకుని ఇంటరాగేట్ చేస్తున్నట్లు, ఇప్పటికే వారి నుంచి కొంత మొత్తం రికవరీ చేసినట్లు సమాచారం.
నా కుటుంబ సభ్యులు
డబ్బులిచ్చిన మాట వాస్తవమే
కోయదొరలు తన వద్దకు ఒకటి, రెండు పర్యాయాలు వస్తే పట్టించుకోలేదని, తన కుటుంబ సభ్యులకు మాయమాటలు చెప్పి పెద్దమొత్తంలో డబ్బు తీసుకున్నారని ఎమ్మెల్యే ధర్మారెడ్డి వెల్లడించారు.
mantraalaku mantri padavi? | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
mantraalaku mantri padavi?
varangal, juulai 17: mantraalaku chintakaayalu ralutayo...ledho teliyadu cony, mantraalaku mantripadavi vastundani nammi adhikara paarteeki chendina emmelye kutumba sabhyulu poojala paerita maayagaallaku 57 lakshala bhaareemottam dabbu muttacheppina sanghatanalo ninditula nunchi aa mottaanni poliisulu rikavari chestunnaru. edaadikaalamgaa mantragaallaku dabbulu muttachebutuu vastunna aa emmelye kutumbam iteevala kaalamlo vaari cheppindi antaa mosamani gamaninchi polisulaku firyaadu chesaru. nalugurojula kindata polisulaku firyaadu cheyagaa maayagaallanu poliisulu adupuloki teesukuni vaarinunchi kontamottam rikavari chesinatlu samacharam.
polisula samacharam prakaaram varangal rooral jilla paridhilooni parakaala emmelye challa dharmareddy kutumba sabhyulu vyaktigata samasyalu edurkonna sandarbhamlo varangal nagaraniki chendina koyadorala paerita lakshmanaraju, vamsiiraaju ane iddaru vyaktulu taamu poojalu cheste samasyalu tolagipotayani namminchaaru. daamto emmelye kutumba sabhyulu dabbulu muttacheppaaru. poojala sangathemitogani konni rojula taruvaata emmelye kutumba sabhyula samasya tolagipovatamto koyadoralapai guri kudaratam, koyadoralu tarachugaa emmelye intiki vastuu vellatam modalayindi. emmelye dharmareddiki mantriyogam undani, anduku avasaramaina poojalu jaripithe mantri kaavatam khayamani nammabalakatamto mantri avtarane aasato emmelye kutumba sabhyulu okariki teliyakunda okaru aa koyadoralaku bhari mottamlo dabbulu appachebutuu vachaaru. daaniki taginatlu koyadoralu vividha punhyakshetraala nunchi land fonla dwara fonlu chestu avasaramaina poojalu jaripinchinatlu, annadaanam chesinatlu, itara kaaryakramaalu nirvahinchinatlu nammabalukutuu vachaaru.
edaadi kaalamgaa ee vyavahaaram konasaagutundagaa, bhari mottamlo dabbu kharchu avtunna phalitam lekapovatamto emmelye kutumba sabhyulalo anumanam modalayindi. iteevala koyadorala prastaavana vachina sandarbhamlo mantripadavi kosam okariki teliyakunda okaru sumaru 57 lakshala roopaayalu koyadoralaku samarpinchukunnatlu telindi. daamto emmelye kutumba sabhyulu gundelu badukovalsi vachindi. jarigina mosampai emi cheyalane jarigina tarjanabharjana anantaram naalugu rojula kindata emmelye sameepa bandhuvu paerita varangal nagaramloni subedari polisulaku jarigina mosampai firyaadu chesaru. firyaadu vishayam bayatapadakunda atu emmelye, itu poliisulu jaagrattalu teesukunna aa nota.. eenota padi vishayam leak ayindi. maayagaallaku dharmareddy kuudaa dabbu ichinatlu prachaaram jarugutondi.
emmelye sameepa bandhuvu firyaadu meraku kesu vichaarana jaruputunnatlu subedari poliisulu vilekharulaku telipaaru. kaga emmelye kutumba sabhyulanu mantraala paerita mosam chesina iddaru vyaktulanu poliisulu adupuloki teesukuni interagate chestunnatlu, ippatike vaari nunchi kontha mottam rikavari chesinatlu samacharam.
naa kutumba sabhyulu
dabbulichina maata vastavame
koyadoralu tana vaddaku okati, rendu paryayalu vaste pattinchukoledani, tana kutumba sabhyulaku maayamaatalu cheppi peddamottamlo dabbu teesukunnaarani emmelye dharmareddy velladinchaaru.